Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 950/11/3307	Prievidza, 11.3.2013
EEČ : 2-27-32-2013

U Z N E S E N I E

Trestná vec:	obvinený XXXXX  
Prečin:	Krádež formou spolupáchateľstva podľa § 20, § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 5.1.2012, spisová značka 1 Pv 950/11/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 28.09.2011 o 17.40 h po predchádzajúcej vzájomnej dohode s obvineným XXXXX, v katastrálnom území obce XXXXX, okres XXXXX, parcelné číslo XXXXX z pozemku, ktorý patrí do poľnohospodárskeho pôdneho fondu a ktorý vlastní podnikateľský subjekt s obchodným menom XXXXX - XXXXX, vykopali 32 kg zemiakov, ktoré boli úrodou nachádzajúcou sa na tomto pozemku, uschovali si ich do dvoch sieťovaných vriec a odniesli, čím spôsobili poškodenému podnikateľskému subjektu XXXXX - XXXXX, so sídlom obec XXXXX, IČO: XXXXX škodu vo výške 9,28 eura.
Uznesením prokurátora Okresnej prokuratúry XXXXX zo dňa 5.1.2012, spisová značka 1 Pv 950/11/3307, bola určená obvinenému skúšobná doba v trvaní 12 mesiacov.
Odôvodnenie:
Poverený príslušník Okresného riaditeľstva PZ XXXXX, Obvodného oddelenia PZ XXXXX uznesením sp. zn. ORP-2115/PD-PD-2011 zo dňa 28.09.2011 podľa § 199 ods. 1 Tr. por. začal trestné stíhanie pre prečin krádeže podľa § 212 ods. 2, písm. d) Tr. zákona č. 300/2005 Z.z. v znení neskorších predpisov a následne uznesením pod totožnou spisovou značkou zo dňa 30.09.2012 podľa  § 206 ods. 1 Tr. por. vzniesol obvinenie XXXXX a XXXXX pre prečin krádeže formou spolupáchateľstva podľa § 20, § 212 ods. 2, písm. d) Tr. zákona č. 300/2005 Z.z. v znení neskorších na tom skutkovom základe, že dňa 28.09.2011 o 17.40 h po predchádzajúcej vzájomnej dohode, v katastrálnom území obce XXXXX, okres XXXXX, parcelné číslo XXXXX z pozemku, ktorý patrí do poľnohospodárskeho pôdneho fondu a ktorý vlastní podnikateľský subjekt s obchodným menom XXXXX - XXXXX, vykopali 32 kg zemiakov, ktoré boli úrodou nachádzajúcou sa na tomto pozemku, uschovali si ich do dvoch sieťovaných vriec a odniesli, čím spôsobili poškodenému podnikateľskému subjektu XXXXX - XXXXX, so sídlom obec XXXXX, IČO: XXXXX škodu vo výške 9,28 eura.

Následne bolo uznesením prokurátora OP XXXXX sp. zn. 1Pv 950/11- 12 zo dňa 05.01.2012, právoplatným dňa 24.01.2012 vo vzťahu k obom obvineným, teda aj vo vzťahu k XXXXX aj vo vzťahu k obvinenému XXXXX podľa § 216 ods. 1 Tr. por. podmienečne zastavené trestné stíhanie a bola im určená podľa § 216 ods. 2 Tr. por. skúšobná doba v trvaní 12 mesiacov každému, plynúca od právoplatnosti vyššie uvedeného uznesenia.

Obvinenému XXXXX teda plynula určená skúšobná doba v trvaní 12 (dvanásť) mesiacov od 24.01.2012 do 24.01.2013.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Zo  správ zadovážených z Obvodného úradu v Prievidzi, odboru všeobecnej vnútornej správy, oddelenie priestupkov, z Obvodného oddelenia PZ XXXXX, Mestskej polície XXXXX a z odpisu  registra trestov vyplýva, že obvinený XXXXX sa počas plynutia skúšobnej doby nedopustil žiadneho priestupku ani trestného činu. 

Vzhľadom na to, že obvinený XXXXX v skúšobnej dobe podmienečného zastavenia trestného stíhania splnil podmienky  uvedené v ustanovení § 217 ods. 1 Tr. por., rozhodol som, že sa v skúšobnej  dobe podmienečného zastavenia trestného stíhania osvedčil.

Právoplatnosťou uznesenia o tom, že sa obvinený osvedčil nastávajú účinky zastavenia trestného stíhania podľa § 9 ods. 1, písm. e) Tr. por..
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Michal Vereš
prokurátor